Bob Marley, legenda muzicii reggae care a trăit și pentru fotbal. "Zici că era Maradona".
Bob Marley s-a născut în Jamaica, pe 6 februarie 1945. Bob Marley a murit când avea 36 de ani, pe 11 mai 1981. Fiica lui Bob Marley a susținut financiar naționala de fotbal feminin a Jamaicăi.
Bob Marley a fost unul dintre cei mai mari cântăreți din istorie, dar legendarul muzician iubea enorm fotbalul. Fotbalul era la fel de important pentru Bob Marley ca muzica. Atât de îndrăgostit era de sportul-rege încât spunea "Dacă vrei să mă cunoști, va trebui să joci fotbal împotriva mea"."Fotbalul e o abilitate în sine. O lume întreagă, un univers întreg în sine. Eu îl iubesc pentru că trebuie să fii priceput ca să îl joci. Pentru că așa cum jucăm fotbal, așa și cântăm", spunea regretatul artist.Și apropiații lui îl lăudau pe teren. Muzicianul Levi Roots îl compara pe Bob Marley cu Maradona. "Încă îmi vine să mă ciupesc. Nu jucam așa cum ar fi trebuit pentru că eram fermecat că jucam împotriva omului ăstuia. Prietenii îmi strigau ‘Ia-l, Levi, ia-l!’ când avea Bob mingea și dribla cu ea de zici că era Maradona", declara Levi Roots.Chiar și după moartea lui, Bob Marley a rămas strâns legat de fotbal. Melodia "Three Little Birds" a devenit cântec de galerie pentru fanii lui Ajax.